Johannes Lumholt, tidligere Konservativ, er nu medlem af Nye Borgerlige. Foto: Kim Rasmussen

Send til din ven. X Artiklen: Lumholt melder sig ind i nyt parti Modtagerens email * : Din e-mail * : Dit navn * : Evt. kommentar: *) skal udfyldes.

Lumholt melder sig ind i nyt parti

Sorø - 16. juni 2016 kl. 08:32 Kontakt redaktionen: sndk@sn.dk

Tidligere medlem af Det Konservative Folkeparti i Sorø, Johannes Lumholt, er ikke længere løsgænger.

Han har meldt sig ind i Nye Borgerlige.

- Johannes Lumholt bliver en stor gevinst for Nye Borgerlige. Vores mission er at styrke det nationale værdifællesskab, og Johannes har et dybt engagement og stor forståelse for, hvad folkestyre og national selvbestemmelse betyder for danskerne, siger formand Pernille Vermund.

Johannes Lumholt har tidligere været medlem af Det Konservative Folkeparti, men meldte sig i efteråret ud, fordi han ikke længere kunne stå på mål for partiets EU- og udlændingepolitik.